Novi strateški koncept NATO-a
Generalni sekretar NATO-a je, otvarajući samit Alijanse u Lisabonu, nazvao usvajanje koncepta istorijskim trenutkom za 28-očlani savez 
Rasmusen je otvarajući samit pozivao na veću efikasnost alijanse, sa - kako se izrazio - "modernim kapacitetima za odbranu od modernih pretnji" i naveo da je NATO suočen sa nizom novih izazova u 21. veku. Lideri NATO-a usvojili su novi strateški koncept Alijanse, čija je ključna komponenta odbrana od projektila. Rasmusen je usvajanje tog koncepta nazvao "istorijskim trenutkom" za 28-očlani savez. Inače, samitu je pozvana da prisustvuje i Rusija, kako bi se poboljšala saradnja NATO-a i nekadašnjeg neprijatelja iz ere Hladnog rata, pre svega kada je reč o protivraketnoj odbrani i ratu u Avganistanu. Budućnost Avganistana svakako je jedna od ključnih tema na samitu, pvenstveno povlačenje koalicionih vojnika iz te zemlje. To je ujedno i tema od primarnog interesa za američkog predsednika Baraka Obamu u Lisabonu. Svega godinu pošto je objavio svoju strategiju za Avganistan, predsednik Obama kaže da je vreme za novu fazu: Lideri NATO-a sutra bi trebalo da prihvate plan o postepenom povlačenju, koji će predstaviti komandant koalicionih snaga u Avganistanu, general Dejvid Petreus. Predsednik Obama naglasio je saradnju koja postoji među saveznicima u NATO-u. Prema rasporedu, predaja bezbednosnih dužnosti avgansitanskim snagama trebalo bi da počne sledeće godine, a cilj je da sve borbene trupe napuste zemlju do 2014. Tranzicija bi zavisila od uslova na terenu, među kojima su: stanje bezbednosti, kapacitet avgansitanskih snaga bezbednosti da preuzmu vođstvo i napredak Avgansitana u oblasti upravljanja zemljom i razvoja. Prošle nedelje, predsednik Avganistana Hamid Karzai izrazio je nezadovoljstvo zbog američkog prisustva u zemlju i rekao da je sada vreme za povlačenje. Državna sekretarka Hilari Klinton je danas u Lisabonu razgovarala sa Karzaijem, koji je prihvatio tranzicioni plan. Ovde u Vašingtonu, potpredsednik Bajden imao je mnogo direktniju poruku za Avganistance. Ton potpredsednikovog komentara mogao bi da zakomplikuje sutrašnji susret predsednika Obame i Karzaija u Lisabonu.